7.62 എം. എം. സെൽഫ് ലോഡിംഗ് റൈഫിൾ 1എ1

ബ്രിട്ടീഷ് കോമൺ‌വെൽത്ത് രാജ്യങ്ങളിൽ പ്രചാരത്തിലുള്ള ഒരു റൈഫിളാണ് എസ്.എൽ.ആർ അഥവാ സെൽഫ് ലോഡിങ് റൈഫിൾ എന്നറിയപ്പെടുന്ന 7.62 എം. എം. സെൽഫ് ലോഡിംഗ് റൈഫിൾ 1എ1. ഇന്ത്യ, ഓസ്ട്രേലിയ, ജമൈക്ക, മലേഷ്യ, ന്യൂസിലാന്റ്, റൊഡേഷ്യ, ബ്രിട്ടൻ എന്നീ രാജ്യങ്ങൾ എസ്.എൽ.ആർ ഉപയോഗിക്കുന്നവയാണ്. 7.62×51 മീല്ലീമീറ്റർ എൻ.എ.റ്റി.ഒ. കാട്രിഡ്‌ജ് ആണ് ഈ റൈഫിളിൽ ഉപയോഗിക്കുന്നത്.

ഭാഗങ്ങൾ
300px|7.62 എസ്.എൽ.ആറിന്റെ ഭാഗങ്ങൾ

 ഫ്ലാഷ് എലിമിനേറ്റർ
 ഗ്രനേഡ് പ്രൊജക്ടർ
 ബാരൽ
 ഫ്രണ്ട് സൈറ്റ്
 പിസ്റ്റൺ ഹെഡ്
 പിസ്റ്റൺ റോഡ്
 ബോഡി കവർ
 ബോൾട്ട് ക്യാരിയർ
 ക്യാരിയിംഗ് ഹാന്റിൽ
 ബോൾട്ട്
 റിയർ സൈറ്റ്
 ബട്ട് സ്റ്റോക്ക്
 ബട്ട് പ്ലേറ്റ്
 പിസ്റ്റൾ ഗ്രിപ്പ്
 ട്രിഗർ ഗാർഡ്
 ട്രിഗർ

പ്രവർത്തിക്കുന്ന വിധം
400px|നടുവിൽ|7.62 എസ്.എൽ.ആർ പ്രവർത്തിക്കുന്ന വിധം
റൈഫിളിൽ മാഗസിൻ ലോഡ് ചെയ്തശേഷം പുറകോട്ട് വലിക്കുമ്പോൾ (കോക്ക് ചെയ്യുമ്പോൾ) ചിത്രത്തിൽ കാണുന്നതുപോലെ മാഗസിനിൽ നിന്നും ഒരു റൗണ്ട് ചേമ്പറിലേയ്ക്ക് തിരുകി കയറ്റപ്പെടുകയും ഫയറിംഗിന് തയ്യാറാകുകയും ചെയ്യുന്നു. ട്രിഗർ അമർത്തുമ്പോൾ ട്രിഗർ അസ്സംബ്ലിയുടെ മുൻ അറ്റത്തുള്ള ചെറിയ ഹാമർ കാട്രിഡ്ജിന്റെ പെർക്യൂഷൻ ക്യാപ്പിൽ തട്ടുകയും അതോടെ സ്ഫോടനത്തോടെ സിലിണ്ടറിനു മുന്നിൽ ഉറപ്പിച്ചിരിക്കുന്ന വെടിയുണ്ടയെ പുറത്തേയ്ക്ക് തെറിപ്പിക്കുകയും ചെയ്യുന്നു. പുറത്തേയ്ക്ക് തെറിക്കുന്ന വെടിയുണ്ട തോക്കിന്റെ ബാരലിലൂടെ കടന്ന് ലക്ഷ്യ സ്ഥാനത്ത് എത്തുകയും ചെയ്യുന്നു. ഫയർ ചെയ്തുകഴിഞ്ഞാൽ വെടിയുണ്ട ഉറപ്പിച്ചിരിക്കുന്ന കേസ് തോക്കിൽ നിന്നും പുറത്തേക്ക് തെറിക്കുന്നു.

400px|വായുവിന്റെ പുറകോട്ടുള്ള തള്ളലിൽ പ്രവർത്തിക്കുന്ന സംവിധാനം

പുറത്തേക്കുപോകുന്ന വെടിയുണ്ടസൃഷ്ടിക്കുന്ന പുകയുടെ പുറകോട്ടുള്ള തള്ളലിൽ പിസ്റ്റൺ റോഡ് പുറകോട്ടാകുകയും കോക്ക് ചെയ്യുന്നതിന് തുല്യമായ പ്രവർത്തനം നടക്കുകയും ചെയ്യുന്നു. അതോടെ വീണ്ടും മാഗസിനിൽ നിന്നും ഒരു റൗണ്ട് ചേമ്പറിലേയ്ക്ക് തിരുകി കയറ്റപ്പെടുകയും ഫയറിംഗിന് തയ്യാറാകുകയും ചെയ്യുന്നു. മാഗസിനിൽ റൗണ്ട് തീരുന്നതുവരെ ഈ പ്രവർത്തനം നടന്നു കൊണ്ടിരിക്കുകയും ചെയ്യുന്നു. അതായത് റൈഫിളിൽ മാഗസിൻ ലോഡ് ചെയ്തശേഷം ഒരിക്കൽ കോക്ക് ചെയ്താൽ മാഗസിനിലെ റൗണ്ടുകൾ തീരുന്നതുവരെ ഫയർ ചെയ്തുകൊണ്ടിരിക്കാം.

അവലംബം


വർഗ്ഗം:അസോൾട്ട് റൈഫിളുകൾ